CELEX: 32020R1234
Language: sk
Date: 2020-06-09 00:00:00
Title: Delegované nariadenie Komisie (EÚ) 2020/1234 z 9. júna 2020, ktorým sa mení nariadenie (EÚ) č. 139/2014, pokiaľ ide o podmienky a postupy týkajúce sa vyhlásenia organizácií zodpovedných za poskytovanie služieb riadenia prevádzky na odbavovacej ploche (Text s významom pre EHP)

31.8.2020   
               
               
                  SK
               
               
                  Úradný vestník Európskej únie
               
               
                  L 282/1
               
            
         DELEGOVANÉ NARIADENIE KOMISIE (EÚ) 2020/1234
         z 9. júna 2020,
         ktorým sa mení nariadenie (EÚ) č. 139/2014, pokiaľ ide o podmienky a postupy týkajúce sa vyhlásenia organizácií zodpovedných za poskytovanie služieb riadenia prevádzky na odbavovacej ploche
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2018/1139 zo 4. júla 2018 o spoločných pravidlách v oblasti civilného letectva, ktorým sa zriaďuje Agentúra Európskej únie pre bezpečnosť letectva a ktorým sa menia nariadenia Európskeho parlamentu a Rady (ES) č. 2111/2005, (ES) č. 1008/2008, (EÚ) č. 996/2010, (EÚ) č. 376/2014 a smernice Európskeho parlamentu a Rady 2014/30/EÚ a 2014/53/EÚ a zrušujú nariadenia Európskeho parlamentu a Rady (ES) č. 552/2004 a (ES) č. 216/2008 a nariadenie Rady (EHS) č. 3922/91 (1), a najmä na jeho článok 39 ods. 1,
         keďže:
         
                     (1)
                  
                  
                     Nariadením Komisie (EÚ) č. 139/2014 (2) sa stanovujú požiadavky a administratívne postupy týkajúce sa letísk a poskytovania služby riadenia prevádzky na odbavovacej ploche (ďalej len „AMS“). Uvedené nariadenie však obsahuje obmedzený počet ustanovení, ktoré upravujú bezpečné poskytovanie tejto služby. Preto by mal byť ako samostatná časť v rámci prevádzky letísk vydaný súbor dodatočných požiadaviek venovaných konkrétne tejto službe.
                  
               
                     (2)
                  
                  
                     V prílohe II (časť ADR.AR) k nariadeniu (EÚ) č. 139/2014 sa stanovujú požiadavky na riadenie organizácií a dohľad nad nimi zo strany príslušných orgánov. Táto príloha by sa mala zmeniť s cieľom zaistiť príslušnému orgánu členského štátu, v ktorom sa AMS poskytuje, právomoc prijímať a registrovať vyhlásenia o spôsobilosti predložené organizáciami, ktoré sú zodpovedné za poskytovanie služieb riadenia prevádzky na odbavovacej ploche.
                  
               
                     (3)
                  
                  
                     Na zabezpečenie vysokej úrovne bezpečnosti na letisku by sa požiadavky na organizácie zodpovedné za poskytovanie AMS mali zosúladiť s požiadavkami, ktoré sa vzťahujú na prevádzkovateľov letísk, a najmä s požiadavkami na riadenie bezpečnosti, prevádzkové postupy a zamestnancov.
                  
               
                     (4)
                  
                  
                     Mali by sa stanoviť aj požiadavky na riadenie bezpečnostných rozhraní medzi prevádzkovateľom letiska, organizáciami zodpovednými za poskytovanie AMS a poskytovateľom letových prevádzkových služieb, pokiaľ ide o prevádzku na odbavovacej ploche.
                  
               
                     (5)
                  
                  
                     S cieľom prispieť k bezpečnosti prevádzky na odbavovacej ploche by sa mali stanoviť špecifické prevádzkové postupy uplatniteľné na prevádzkovateľa letiska. Prevádzkovateľovi letiska by sa malo umožniť preniesť zodpovednosť na iné organizácie.
                  
               
                     (6)
                  
                  
                     Agentúra Európskej únie pre bezpečnosť letectva pripravila návrh predpisov a v súlade s článkom 75 ods. 2 písm. b) a c) a článkom 76 ods. 1 nariadenia (EÚ) 2018/1139 ho predložila spolu so stanoviskom č. 2/2014 (3),
                  
               PRIJALA TOTO NARIADENIE:
         
            Článok 1
            Nariadenie (EÚ) č. 139/2014 sa mení takto:
            
                        1.
                     
                     
                        Článok 1 sa mení takto:
                        
                                    a)
                                 
                                 
                                    V odseku 1 sa písmeno h) nahrádza takto:
                                    
                                                „h)
                                             
                                             
                                                podmienok a postupov týkajúcich sa vyhlásenia organizácií zodpovedných za poskytovanie služieb riadenia prevádzky na odbavovacej ploche uvedených v článku 37 ods. 2 nariadenia Európskeho parlamentu a Rady (EÚ) 2018/1139 (*1) a dohľadu nad nimi, ako sa stanovuje v prílohách II a III.
                                             
                                          
                                       (*1)  (*) Nariadenie Európskeho parlamentu a Rady (EÚ) 2018/1139 zo 4. júla 2018 o spoločných pravidlách v oblasti civilného letectva, ktorým sa zriaďuje Agentúra Európskej únie pre bezpečnosť letectva a ktorým sa menia nariadenia Európskeho parlamentu a Rady (ES) č. 2111/2005, (ES) č. 1008/2008, (EÚ) č. 996/2010, (EÚ) č. 376/2014 a smernice Európskeho parlamentu a Rady 2014/30/EÚ a 2014/53/EÚ a zrušujú nariadenia Európskeho parlamentu a Rady (ES) č. 552/2004 a (ES) č. 216/2008 a nariadenie Rady (EHS) č. 3922/91 (Ú. v. EÚ L 212, 22.8.2018, s. 1).“"
                        
                                 
                              
                                    b)
                                 
                                 
                                    Odsek 3 sa nahrádza takto:
                                    
                                                „3.
                                             
                                             
                                                Prevádzkovatelia letísk a organizácie zodpovedné za poskytovanie služieb riadenia prevádzky na odbavovacej ploche musia spĺňať požiadavky stanovené v prílohách III a IV.“
                                             
                                          
                              
                                    c)
                                 
                                 
                                    Odsek 4 sa vypúšťa.
                                 
                              
                  
                        2.
                     
                     
                        Článok 3 sa mení takto:
                        
                                    a)
                                 
                                 
                                    Názov sa nahrádza takto:
                                    „Dohľad“.
                                 
                              
                                    b)
                                 
                                 
                                    Odsek 1 sa nahrádza takto:
                                    
                                                „1.
                                             
                                             
                                                Členské štáty určia jeden alebo viac subjektov ako príslušný orgán (orgány) v rámci daného členského štátu s potrebnými právomocami a zodpovednosťou za osvedčovanie letísk a prevádzkovateľov letísk a dohľad nad nimi, za prijímanie vyhlásení poskytovateľov služieb riadenia prevádzky na odbavovacej ploche a dohľad nad nimi, ako aj za zamestnancov, ktorí sa na týchto činnostiach podieľajú.“
                                             
                                          
                              
                  
                        3.
                     
                     
                        V článku 11 sa vypúšťa odsek 5.
                     
                  
                        4.
                     
                     
                        Príloha II sa mení v súlade s prílohou I k tomuto nariadeniu.
                     
                  
                        5.
                     
                     
                        Príloha III sa mení v súlade s prílohou II k tomuto nariadeniu.
                     
                  
                        6.
                     
                     
                        Príloha IV sa mení v súlade s prílohou III k tomuto nariadeniu.
                     
                  
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 20. marca 2022.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 9. júna 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 212, 22.8.2018, s. 1.
         
            (2)  Nariadenie Komisie (EÚ) č. 139/2014 z 12. februára 2014, ktorým sa stanovujú požiadavky a administratívne postupy týkajúce sa letísk podľa nariadenia Európskeho parlamentu a Rady (ES) č. 216/2008 (Ú. v. EÚ L 44, 14.2.2014, s. 1).
         
            (3)  https://www.easa.europa.eu/document-library/opinions.
      
      
         
            PRÍLOHA I
            Príloha II (časť ADR.AR) k nariadeniu (EÚ) č. 139/2014 sa mení takto:
            
                        1.
                     
                     
                        Ustanovenie ADR.AR.A.001 sa nahrádza takto:
                        „ADR.AR.A.001. Rozsah pôsobnosti
                        V tejto prílohe sa stanovujú požiadavky na príslušné orgány zodpovedné za:
                        
                                    a)
                                 
                                 
                                    osvedčovanie letísk a prevádzkovateľov letísk a vykonávanie dohľadu nad nimi;
                                 
                              
                                    b)
                                 
                                 
                                    prijímanie vyhlásení o spôsobilosti a dostupnosti prostriedkov na plnenie zodpovednosti vydávaných organizáciami, ktoré sú zodpovedné za poskytovanie služieb riadenia prevádzky na odbavovacej ploche a vykonávanie dohľadu nad nimi.“
                                 
                              
                  
                        2.
                     
                     
                        V ustanovení ADR.AR.A.005 sa písmeno b) nahrádza takto:
                        
                                    „b)
                                 
                                 
                                    prijímanie vyhlásení o spôsobilosti a dostupnosti prostriedkov na plnenie zodpovednosti vydávaných organizáciami, ktoré sú zodpovedné za poskytovanie služieb riadenia prevádzky na odbavovacej ploche a vykonávanie dohľadu nad nimi.“
                                 
                              
                  
                        3.
                     
                     
                        V ustanovení ADR.AR.A.010 sa písmeno b) nahrádza takto:
                        
                                    „b)
                                 
                                 
                                    Príslušný orgán prevádzkovateľom letísk, organizáciám zodpovedným za poskytovanie služieb riadenia prevádzky na odbavovacej ploche (AMS) a ostatným zainteresovaným stranám sprístupňuje legislatívne akty, normy, predpisy, technické publikácie a súvisiace dokumenty, aby im uľahčil dodržiavanie príslušných požiadaviek.“
                                 
                              
                  
                        4.
                     
                     
                        Ustanovenie ADR.AR.A.015 písmeno d) sa mení takto:
                        
                                    a)
                                 
                                 
                                    Prvý odsek sa nahrádza takto:
                                    
                                                „d)
                                             
                                             
                                                Príslušný orgán posúdi alternatívne prostriedky preukázania zhody, ktoré navrhuje prevádzkovateľ letiska alebo organizácia zodpovedná za poskytovanie AMS, v súlade s ustanovením ADR.OR.A.015 prostredníctvom analýzy poskytnutej dokumentácie, a ak to považuje za potrebné, vykonaním kontroly prevádzkovateľa letiska, letiska alebo organizácie zodpovednej za poskytovanie AMS.“
                                             
                                          
                              
                                    b)
                                 
                                 
                                    V druhom pododseku sa bod 4 nahrádza takto:
                                    
                                                „4.
                                             
                                             
                                                podľa potreby informuje letiská, ktoré sú držiteľmi osvedčenia, a organizáciu zodpovednú za poskytovanie služieb AMS, nad ktorou vykonáva dohľad.“
                                             
                                          
                              
                  
                        5.
                     
                     
                        Ustanovenie ADR.AR.A.030 sa mení takto:
                        
                                    a)
                                 
                                 
                                    Písmeno a) sa nahrádza takto:
                                    
                                                „a)
                                             
                                             
                                                Príslušný orgán zavedie systém primeraného zberu, analýzy a šírenia bezpečnostných informácií v súlade s nariadením Európskeho parlamentu a Rady (EÚ) č. 376/2014 (*1).
                                             
                                          
                                       (*1)  Nariadenie Európskeho parlamentu a Rady (EÚ) č. 376/2014 z 3. apríla 2014 o ohlasovaní udalostí, ich analýze a na ne nadväzujúcich opatreniach v civilnom letectve, ktorým sa mení nariadenie Európskeho parlamentu a Rady (EÚ) č. 996/2010 a ktorým sa zrušuje smernica Európskeho parlamentu a Rady 2003/42/ES a nariadenia Komisie (ES) č. 1321/2007 a (ES) č. 1330/2007 (Ú. v. EÚ L 122, 24.4.2014, s. 18).“"
                        
                                 
                              
                                    (b)
                                 
                                 
                                    Písmeno d) sa nahrádza takto:
                                    
                                                „d)
                                             
                                             
                                                Opatrenia prijaté v súlade s písmenom c) sa okamžite oznámia prevádzkovateľom letísk alebo organizáciám zodpovedným za poskytovanie AMS, ktorí ich musia plniť podľa nariadenia (EÚ) 2018/1139 a delegovaných a vykonávacích aktov prijatých na jeho základe. Príslušný orgán o týchto opatreniach informuje aj agentúru a, ak sú potrebné spojené opatrenia, informuje aj ostatné zainteresované členské štáty.“
                                             
                                          
                              
                                    (c)
                                 
                                 
                                    Dopĺňa sa toto písmeno e):
                                    
                                                „e)
                                             
                                             
                                                Opatrenia oznámené organizácii zodpovednej za poskytovanie AMS sa oznámia aj prevádzkovateľovi letiska, na ktorom sa služba poskytuje.“
                                             
                                          
                              
                  
                        6.
                     
                     
                        V ustanovení ADR.AR.A.040 sa dopĺňa toto písmeno e):
                        
                                    „e)
                                 
                                 
                                    Bezpečnostné smernice, ktoré boli oznámené organizácii zodpovednej za poskytovanie AMS, sa oznámia aj prevádzkovateľovi letiska, na ktorom sa služba poskytuje.“
                                 
                              
                  
                        7.
                     
                     
                        V ustanovení ADR.AR.B.005 sa písmeno c) nahrádza takto:
                        
                                    „c)
                                 
                                 
                                    Príslušný orgán zavedie postupy účasti na vzájomnej výmene všetkých potrebných informácií a pomoci s ďalšími dotknutými príslušnými orgánmi vrátane informácií týkajúcich sa všetkých zistení a následných nápravných opatrení prijatých na základe týchto zistení a prijatých opatrení na presadzovanie vyplývajúcich z dohľadu nad organizáciou zodpovednou za poskytovanie AMS zaregistrovanou vo viac než jednom členskom štáte.“
                                 
                              
                  
                        8.
                     
                     
                        V ustanovení ADR.AR.B.020 písm. a) sa bod 11 nahrádza takto:
                        
                                    „11.
                                 
                                 
                                    použitia ustanovení o flexibilite v súlade s článkom 71 nariadenia (EÚ) 2018/1139.“
                                 
                              
                  
                        9.
                     
                     
                        V ustanovení ADR.AR.C.005 písm. a) sa bod 2 nahrádza takto:
                        
                                    „2.
                                 
                                 
                                    zachovávanie súladu s predpisovou základňou osvedčovania a príslušnými požiadavkami týkajúcimi sa letísk a prevádzkovateľov letísk alebo organizácií zodpovedných za poskytovanie AMS a“.
                                 
                              
                  
                        10.
                     
                     
                        Ustanovenie ADR.AR.C.010 sa mení takto:
                        
                                    a)
                                 
                                 
                                    V písmene a) sa úvodná veta nahrádza takto:
                                    
                                                „a)
                                             
                                             
                                                Príslušný orgán v prípade každého prevádzkovateľa letiska a organizácie zodpovednej za poskytovanie AMS:“.
                                             
                                          
                              
                                    b)
                                 
                                 
                                    Písmeno c) sa nahrádza takto:
                                    
                                                „c)
                                             
                                             
                                                V programe a plánovacom cykle dohľadu sa zohľadňuje úroveň bezpečnosti prevádzkovateľa letiska alebo organizácie zodpovednej za poskytovanie AMS a miera rizika, ktorému je letisko vystavené.“
                                             
                                          
                              
                  
                        11.
                     
                     
                        V ustanovení ADR.AR.C.040 sa názov nahrádza takto:
                        „ADR.AR.C.040 Zmeny – prevádzkovateľ letiska“.
                     
                  
                        12.
                     
                     
                        Ustanovenie ADR.AR.C.050 sa nahrádza takto:
                        „ADR.AR.C.050 Vyhlásenie organizácií zodpovedných za poskytovanie AMS a oznamovanie zmien
                        
                                    a)
                                 
                                 
                                    Po prijatí vyhlásenia od organizácie zodpovednej za poskytovanie AMS, ktorá má v úmysle poskytovať takéto služby na letisku, alebo po prijatí oznámenia zmeny informácií uvedených vo vyhlásení príslušný orgán potvrdí prijatie vyhlásenia alebo oznámenie zmeny a overí, či vyhlásenie alebo oznámenie obsahuje všetky informácie požadované v prílohe III (časť ADR.OR).
                                 
                              
                                    b)
                                 
                                 
                                    Ak vyhlásenie alebo oznámenie zmeny neobsahuje všetky informácie požadované podľa ustanovenia ADR.OR.F.005 prílohy III, alebo ak obsahuje informácie, ktoré nie sú v súlade s uplatniteľnými požiadavkami, príslušný orgán informuje organizáciu zodpovednú za poskytovanie AMS a prevádzkovateľa letiska, na ktorom sa takáto služba poskytuje, o nesúlade a požiada o ďalšie informácie. Ak to príslušný orgán považuje za potrebné, vykoná kontrolu organizácie. Ak sa nesúlad potvrdí, príslušný orgán prijme opatrenia, ako sa stanovuje v ustanovení ADR.AR.C.055 tejto prílohy.
                                 
                              
                                    c)
                                 
                                 
                                    Príslušný orgán vedie register vyhlásení a oznámení zmeny organizácie zodpovednej za poskytovanie AMS, ktorá podlieha jeho dohľadu.“
                                 
                              
                  
                        13.
                     
                     
                        V ustanovení ADR.AR.C.055 sa dopĺňa toto písmeno f):
                        
                                    „f)
                                 
                                 
                                    Všetky zistenia vydané v súvislosti s organizáciou zodpovednou za poskytovanie AMS alebo akékoľvek pripomienky určené organizácii zodpovednej za poskytovanie AMS oznámi príslušný orgán prevádzkovateľovi letiska, na ktorom sa takáto služba poskytuje.“
                                 
                              
                  
               (*1)  Nariadenie Európskeho parlamentu a Rady (EÚ) č. 376/2014 z 3. apríla 2014 o ohlasovaní udalostí, ich analýze a na ne nadväzujúcich opatreniach v civilnom letectve, ktorým sa mení nariadenie Európskeho parlamentu a Rady (EÚ) č. 996/2010 a ktorým sa zrušuje smernica Európskeho parlamentu a Rady 2003/42/ES a nariadenia Komisie (ES) č. 1321/2007 a (ES) č. 1330/2007 (Ú. v. EÚ L 122, 24.4.2014, s. 18).““
         
      
      
         
            PRÍLOHA II
            Príloha III k nariadeniu (EÚ) č. 139/2014 sa mení takto:
            
                        1.
                     
                     
                        Názov prílohy III sa nahrádza takto:
                        „Časť – Požiadavky na organizácie (časť ADR.OR)“.
                     
                  
                        2.
                     
                     
                        Názov podčasti B sa nahrádza takto:
                        „PODČASŤ B – OSVEDČOVANIE – LETISKÁ A PREVÁDZKOVATELIA LETÍSK (ADR.OR.B)“.
                     
                  
                        3.
                     
                     
                        Ustanovenie ADR.OR.B037 sa vypúšťa.
                     
                  
                        4.
                     
                     
                        Ustanovenie ADR.OR.B060 sa vypúšťa.
                     
                  
                        5.
                     
                     
                        Dopĺňa sa toto ustanovenie ADR.OR.B.070:
                        „ADR.OR.B.070 Ukončenie poskytovania služby riadenia prevádzky na odbavovacej ploche
                        Prevádzkovateľ letiska:
                        
                                    a)
                                 
                                 
                                    prijíma vhodné opatrenia, aby zaistil posúdenie a minimalizovanie bezpečnostných rizík vyplývajúcich z ukončenia prevádzky;
                                 
                              
                                    b)
                                 
                                 
                                    poskytuje príslušnému poskytovateľovi leteckých informačných služieb informácie o opatreniach uvedených v písmene a).“
                                 
                              
                  
                        6.
                     
                     
                        V ustanovení ADR.OR.C.015 sa úvodná veta nahrádza takto:
                        „S cieľom stanoviť, či sa dodržiava súlad s príslušnými požiadavkami nariadenia (EÚ) 2018/1139 a delegovaných a vykonávacích aktov prijatých na jeho základe, prevádzkovateľ letiska umožní prístup každej osobe, ktorej príslušný orgán vydal oprávnenie:“
                     
                  
                        7.
                     
                     
                        V ustanovení ADR.OR.C.020 sa úvodná veta nahrádza takto:
                        „Po prijatí oznámenia o zisteniach prevádzkovateľ letiska:“.
                     
                  
                        8.
                     
                     
                        Ustanovenie ADR.OR.C.025 sa nahrádza takto:
                        „ADR.OR.C.025. Okamžitá reakcia na bezpečnostný problém – súlad s bezpečnostnými smernicami
                        Prevádzkovateľ letiska uplatňuje všetky bezpečnostné opatrenia vrátane bezpečnostných smerníc prijatých príslušným orgánom v súlade s ADR.AR.A.030 písm. c) a ADR.AR.A.040 prílohy II.“
                     
                  
                        9.
                     
                     
                        Ustanovenie ADR.OR.C.030 sa mení takto:
                        
                                    a)
                                 
                                 
                                    Písmeno a) sa nahrádza takto:
                                    
                                                „a)
                                             
                                             
                                                Prevádzkovateľ letiska informuje príslušný orgán a všetky ostatné organizácie, ktoré musí informovať na základe požiadavky štátu, v ktorom sa letisko nachádza, o všetkých nehodách, závažných incidentoch a udalostiach, ako je stanovené v nariadení Európskeho parlamentu a Rady (EÚ) č. 996/2010 (*1) a v nariadení (EÚ) č. 376/2014.
                                             
                                          
                                       (*1)  Nariadenie Európskeho parlamentu a Rady (EÚ) č. 996/2010 z 20. októbra 2010 o vyšetrovaní a prevencii nehôd a incidentov v civilnom letectve a o zrušení smernice 94/56/ES (Ú. v. EÚ L 295, 12.11.2010, s. 35).“"
                        
                                 
                              
                                    b)
                                 
                                 
                                    Písmená d) a e) sa nahrádzajú takto:
                                    
                                                „d)
                                             
                                             
                                                Prevádzkovateľ letiska vypracuje správy do 72 hodín od zistenia okolností, ktorých sa správa týka, pokiaľ tomu nezabránia mimoriadne okolnosti.
                                             
                                          
                                                e)
                                             
                                             
                                                Tam, kde je to možné, prevádzkovateľ letiska vypracuje následnú správu, v ktorej uvedie podrobnosti o opatreniach, ktoré má v úmysle podniknúť na zabránenie podobným udalostiam v budúcnosti, hneď ako dané opatrenia určí. Uvedenú správu vypracuje v podobe a spôsobom, ktoré stanoví členský štát.“
                                             
                                          
                              
                  
                        10.
                     
                     
                        Názov podčasti D sa nahrádza takto:
                        „PODČASŤ D – RIADENIE – PREVÁDZKOVATELIA LETÍSK (ADR.OR.D)“.
                     
                  
                        11.
                     
                     
                        Dopĺňa sa táto podčasť F:
                        „PODČASŤ F – SLUŽBA RIADENIA PREVÁDZKY NA ODBAVOVACEJ PLOCHE (ADR.OR.F)
                        ADR.OR.F.001 Zodpovednosť organizácie zodpovednej za poskytovanie AMS
                        Organizácia zodpovedná za poskytovanie AMS poskytuje službu riadenia prevádzky na odbavovacej ploche v súlade s/so:
                        
                                    a)
                                 
                                 
                                    požiadavkami stanovenými v prílohe VII k nariadeniu (EÚ) 2018/1139 a v prílohe III (časť ADR.OR) a prílohe IV (časť ADR.OPS) k tomuto nariadeniu;
                                 
                              
                                    b)
                                 
                                 
                                    svojim vyhlásením;
                                 
                              
                                    c)
                                 
                                 
                                    prevádzkovými postupmi uvedenými v letiskovej príručke;
                                 
                              
                                    d)
                                 
                                 
                                    svojou príručkou pre systém riadenia v súlade s ADR.OR.F.095;
                                 
                              
                                    e)
                                 
                                 
                                    všetkými ostatnými príručkami používanými na poskytovanie služby riadenia prevádzky na odbavovacej ploche.
                                 
                              ADR.OR.F.005 Vyhlásenie organizácie zodpovednej za poskytovanie AMS
                        
                                    a)
                                 
                                 
                                    Pokiaľ organizácia zodpovedná za poskytovanie AMS plánuje poskytovať usmernenie pre lietadlá, ako sa stanovuje v ustanovení ADR.OPS.D.001 písm. a) bodoch 1 a 2, minimálne predloží príslušnému orgánu vyhlásenie aspoň 2 mesiace pred dátumom plánovaného začiatku poskytovania služby. Vyhlásenie obsahuje tieto informácie:
                                    
                                                1.
                                             
                                             
                                                názov organizácie zodpovednej za poskytovanie AMS;
                                             
                                          
                                                2.
                                             
                                             
                                                kontaktné údaje organizácie zodpovednej za poskytovanie AMS;
                                             
                                          
                                                3.
                                             
                                             
                                                meno a kontaktné údaje zodpovedného riadiaceho pracovníka;
                                             
                                          
                                                4.
                                             
                                             
                                                názvy letísk v členskom štáte, v ktorom sa služba bude poskytovať;
                                             
                                          
                                                5.
                                             
                                             
                                                zoznam letísk nachádzajúcich sa v iných členských štátoch, v ktorých sa služba poskytuje;
                                             
                                          
                                                6.
                                             
                                             
                                                dátum plánovaného začiatku poskytovania služby riadenia prevádzky na odbavovacej ploche;
                                             
                                          
                                                7.
                                             
                                             
                                                vyhlásenie potvrdzujúce, že má uzavreté formálne dohody s prevádzkovateľom letiska a poskytovateľom letových prevádzkových služieb na letisku, na ktorom má v úmysle poskytovať služby riadenia prevádzky na odbavovacej ploche;
                                             
                                          
                                                8.
                                             
                                             
                                                vyhlásenie potvrdzujúce, že organizácia zodpovedná za poskytovanie AMS vypracovala politiku bezpečnosti a túto politiku bude uplatňovať počas poskytovania služieb, na ktoré sa vyhlásenie vzťahuje, v súlade s ustanovením ADR.OR.F.045 písm. b) bodom 2;
                                             
                                          
                                                9.
                                             
                                             
                                                vyhlásenie potvrdzujúce, že organizácia zodpovedná za poskytovanie AMS spĺňa a bude počas poskytovania služby, na ktorú sa vyhlásenie vzťahuje, naďalej spĺňať uplatniteľné požiadavky prílohy VII k nariadeniu (EÚ) 2018/1139 a prílohy III (časť ADR.OR) a prílohy IV (časť ADR.OPS) k tomuto nariadeniu;
                                             
                                          
                              
                                    b)
                                 
                                 
                                    Odchylne od písmena a), ak má prevádzkovateľ letiska, ktorý je držiteľom osvedčenia, alebo schválený poskytovateľ letových prevádzkových služieb v úmysle poskytovať služby riadenia prevádzky na odbavovacej ploche:
                                    
                                                1.
                                             
                                             
                                                informuje svoj príslušný orgán;
                                             
                                          
                                                2.
                                             
                                             
                                                reviduje svoju bezpečnostnú politiku tak, aby zahŕňala poskytovanie služby riadenia prevádzky na odbavovacej ploche;
                                             
                                          
                                                3.
                                             
                                             
                                                predloží príslušnému orgánu výcvikový program pre personál určený na poskytovanie služby.
                                             
                                          
                              ADR.OR.F.010. Zachovanie platnosti vyhlásenia
                        Vyhlásenie organizácie zodpovednej za poskytovanie AMS v súlade s ustanovením ADR.OR.F.005 zostáva v platnosti za týchto podmienok:
                        
                                    a)
                                 
                                 
                                    organizácia zodpovedná za poskytovanie AMS je v súlade s požiadavkami stanovenými v prílohe VII k nariadeniu (EÚ) 2018/1139 a v prílohe III (časť ADR.OR) a prílohe IV (časť ADR.OPS) k tomuto nariadeniu s prihliadnutím na ustanovenia týkajúce sa nakladania so zisteniami, ako sa uvádza v ustanovení ADR.OR.F.035 tejto prílohy;
                                 
                              
                                    b)
                                 
                                 
                                    príslušný orgán bude mať zaručený prístup k organizácii zodpovednej za poskytovanie AMS v súlade s ustanovením ADR.OR.F.030 tejto prílohy, aby mohol overiť, či sa zachováva súlad s požiadavkami stanovenými v prílohe VII k nariadeniu (EÚ) 2018/1139 a v prílohe III (časť ADR.OR) a prílohe IV (časť ADR.OPS) k tomuto nariadeniu;
                                 
                              
                                    c)
                                 
                                 
                                    organizácia zodpovedná za poskytovanie AMS nestiahla svoje vyhlásenie ani jej príslušný orgán neoznámil, aby ukončila niektoré alebo všetky služby, na ktoré sa vyhlásenie vzťahuje.
                                 
                              ADR.OR.F.015 Začatie poskytovania služby riadenia prevádzky na odbavovacej ploche
                        Organizácia zodpovedná za poskytovanie AMS začne poskytovať na letisku službu riadenia prevádzky na odbavovacej ploche po tom, ako:
                        
                                    a)
                                 
                                 
                                    bolo príslušnému orgánu doručené vyhlásenie;
                                 
                              
                                    b)
                                 
                                 
                                    uzavrie formálne dohody s prevádzkovateľom letiska, ktorý je držiteľom osvedčenia, a so schváleným poskytovateľom letových prevádzkových služieb na letisku, na ktorom sa služba bude poskytovať v súlade s ustanoveniami ADR.OR.F.085 a prípadne ADR.OR.F.090;
                                 
                              
                                    c)
                                 
                                 
                                    predloží dôkaz o tom, že jej zamestnanci absolvovali požadovaný počiatočný výcvik a výcvik na stanovišti.
                                 
                              ADR.OR.F.020 Ukončenie poskytovania služby riadenia prevádzky na odbavovacej ploche
                        Organizácia zodpovedná za poskytovanie AMS, ktorá má v úmysle natrvalo ukončiť poskytovanie služby na letisku:
                        
                                    a)
                                 
                                 
                                    o tom čo najskôr informuje prevádzkovateľa letiska a príslušný orgán s cieľom umožniť prijatie vhodných opatrení na bezpečné pokračovanie služby;
                                 
                              
                                    b)
                                 
                                 
                                    predloží príslušnému orgánu zmenené vyhlásenie alebo žiadosť o zrušenie registrácie vyhlásenia k dátumu ukončenia poskytovania služby.
                                 
                              ADR.OR.F.025 Zmeny
                        
                                    a)
                                 
                                 
                                    Organizácia zodpovedná za poskytovanie AMS koordinuje s prevádzkovateľom letiska všetky zmeny informácií, ktoré obsahuje vyhlásenie uvedené v ustanovení ADR.OR.F.005 písm. a), a výcvikového programu alebo príručky pre systém riadenia uvedených v uvedenom poradí v ustanovení ADR.OR.F.005 písm. b) a v ustanovení ADR.OR.F.095.
                                 
                              
                                    b)
                                 
                                 
                                    Organizácia zodpovedná za poskytovanie AMS bez zbytočného odkladu oznámi príslušnému orgánu všetky zmeny uvedené v písmene a) a v prípade potreby predloží zmenené vyhlásenie.
                                 
                              
                                    c)
                                 
                                 
                                    Organizácia zodpovedná za poskytovanie AMS poskytne príslušnému orgánu zodpovedajúcu dokumentáciu v súlade s písmenom d).
                                 
                              
                                    d)
                                 
                                 
                                    V rámci svojho systému riadenia uvedeného v ustanovení ADR.OR.F.045 organizácia zodpovedná za poskytovanie AMS, ktorá navrhuje zmenu svojej organizácie, svojho systému riadenia alebo svojho výcvikového programu:
                                    
                                                1.
                                             
                                             
                                                určí vzájomnú závislosť medzi všetkými dotknutými stranami a naplánuje a vykoná hodnotenie bezpečnosti v koordinácii s týmito organizáciami;
                                             
                                          
                                                2.
                                             
                                             
                                                systematicky zosúladí predpoklady a zmierňovacie opatrenia so všetkými dotknutými stranami;
                                             
                                          
                                                3.
                                             
                                             
                                                zabezpečí komplexné hodnotenie zmeny vrátane akýchkoľvek potrebných interakcií;
                                             
                                          
                                                4.
                                             
                                             
                                                zabezpečí, aby sa vypracovali a zdokumentovali úplné a platné argumenty, dôkazy a kritériá bezpečnosti na podloženie vyhodnotenia bezpečnosti a aby daná zmena viedla k zlepšeniu bezpečnosti, pokiaľ je to prakticky uskutočniteľné.
                                             
                                          
                              ADR.OR.F.030 Prístup
                        Na účely určenia, či organizácia zodpovedná za poskytovanie AMS koná v súlade so svojím vyhlásením, organizácia zodpovedná za poskytovanie AMS zabezpečí, aby každej osobe riadne splnomocnenej príslušným orgánom kedykoľvek:
                        
                                    a)
                                 
                                 
                                    bol umožnený prístup ku všetkým zariadeniam, dokumentom, záznamom, údajom, postupom alebo akýmkoľvek iným materiálom súvisiacim s jej činnosťou;
                                 
                              
                                    b)
                                 
                                 
                                    bolo umožnené, aby vykonala akékoľvek opatrenie, kontrolu, skúšku, hodnotenie alebo cvičenie, ktoré príslušný orgán považuje za potrebné, alebo aby bola pri nich prítomná.
                                 
                              ADR.OR.F.035 Zistenia a nápravné opatrenia
                        
                                    a)
                                 
                                 
                                    Po tom, čo príslušný orgán oznámi zistenie organizácii zodpovednej za poskytovanie AMS v súlade s ustanovením ADR.AR.C.055 prílohy II, organizácia zodpovedná za poskytovanie AMS v lehote určenej príslušným orgánom vykoná tieto kroky:
                                    
                                                1.
                                             
                                             
                                                určí hlavnú príčinu nesúladu;
                                             
                                          
                                                2.
                                             
                                             
                                                stanoví plán nápravných opatrení;
                                             
                                          
                                                3.
                                             
                                             
                                                preukáže vykonávanie nápravných opatrení k spokojnosti príslušného orgánu v lehote dohodnutej s týmto orgánom v súlade s ustanovením ADR.AR.C.055 písm. d) prílohy II.
                                             
                                          
                              
                                    b)
                                 
                                 
                                    Organizácia zodpovedná za poskytovanie AMS informuje prevádzkovateľa letiska o opatreniach podrobne opísaných v písmene a) a v prípade potreby takéto kroky koordinuje s prevádzkovateľom letiska.
                                 
                              ADR.OR.F.040 Okamžitá reakcia na bezpečnostný problém – súlad s bezpečnostnými smernicami
                        Organizácia zodpovedná za poskytovanie AMS:
                        
                                    a)
                                 
                                 
                                    uplatňuje všetky bezpečnostné opatrenia vrátane bezpečnostných smerníc prijatých príslušným orgánom v súlade s ustanoveniami ADR.AR.A.030 písm. c) a ADR.AR.A.040 prílohy II;
                                 
                              
                                    b)
                                 
                                 
                                    pri vykonávaní opatrení uvedených v písmene a) sa v prípade potreby koordinuje s prevádzkovateľom letiska a poskytovateľom letových prevádzkových služieb.
                                 
                              ADR.OR.F.045. Systém riadenia
                        
                                    a)
                                 
                                 
                                    Organizácia zodpovedná za poskytovanie AMS, prevádzkovateľ letiska alebo poskytovateľ letových prevádzkových služieb, pokiaľ posledný menovaný poskytuje čiastočne alebo výlučne služby riadenia prevádzky na odbavovacej ploche, zavedie a udržiava systém riadenia, ktorého súčasťou je systém manažmentu bezpečnosti zahŕňajúci aj tieto činnosti.
                                 
                              
                                    b)
                                 
                                 
                                    Systém riadenia zahŕňa:
                                    
                                                1.
                                             
                                             
                                                jednoznačne vymedzené hranice zodpovednosti organizácie vrátane priamej zodpovednosti vrcholového manažmentu za bezpečnosť;
                                             
                                          
                                                2.
                                             
                                             
                                                opis celkovej koncepcie a zásad organizácie zodpovednej za AMS týkajúcich sa bezpečnosti, ktorý sa nazýva bezpečnostná politika, podpísaný zodpovedným riadiacim pracovníkom;
                                             
                                          
                                                3.
                                             
                                             
                                                formálny postup, ktorým sa zabezpečí identifikácia nebezpečenstiev prevádzky;
                                             
                                          
                                                4.
                                             
                                             
                                                formálny postup, ktorým sa zabezpečí analýza, hodnotenie a zmierňovanie bezpečnostných rizík prevádzky služby riadenia prevádzky na odbavovacej ploche;
                                             
                                          
                                                5.
                                             
                                             
                                                prostriedky na overenie úrovne bezpečnosti organizácie zodpovednej za poskytovanie AMS, pokiaľ ide o ukazovatele výkonnosti v oblasti bezpečnosti a ciele výkonnosti v oblasti bezpečnosti v rámci systému manažmentu bezpečnosti, a na potvrdenie efektívnosti mechanizmov kontroly bezpečnostných rizík;
                                             
                                          
                                                6.
                                             
                                             
                                                formálny postup na:
                                                
                                                            i)
                                                         
                                                         
                                                            identifikáciu zmien v rámci organizácie, jej systému riadenia alebo poskytovania služby riadenia prevádzky na odbavovacej ploche, ktoré môžu mať vplyv na zavedené procesy, postupy a služby;
                                                         
                                                      
                                                            ii)
                                                         
                                                         
                                                            opis opatrení na zabezpečenie výkonnosti v oblasti bezpečnosti pred vykonaním zmien;
                                                         
                                                      
                                                            iii)
                                                         
                                                         
                                                            odstránenie alebo úpravu mechanizmov kontroly bezpečnostných rizík, ktoré už nie sú potrebné alebo efektívne v dôsledku zmien prevádzkového prostredia;
                                                         
                                                      
                                          
                                                7.
                                             
                                             
                                                formálne postupy na kontrolu systému manažmentu uvedeného v písmene a), na zistenie príčin nízkej výkonnosti systému manažmentu bezpečnosti, určenie vplyvu takejto nízkej výkonnosti na prevádzku a odstránenie alebo zmiernenie týchto príčin;
                                             
                                          
                                                8.
                                             
                                             
                                                program bezpečnostného výcviku, ktorým sa zabezpečí, že personál podieľajúci sa na poskytovaní služby riadenia prevádzky na odbavovacej ploche bude vyškolený a spôsobilý na výkon povinností súvisiacich so systémom manažmentu bezpečnosti;
                                             
                                          
                                                9.
                                             
                                             
                                                formálne prostriedky bezpečnostnej komunikácie, ktorou sa zabezpečí plná informovanosť personálu o systéme manažmentu bezpečnosti, šírenie informácií s rozhodujúcim významom pre bezpečnosť a ktorou sa objasnia dôvody prijatia bezpečnostných opatrení a zavedenia alebo zmeny bezpečnostných postupov;
                                             
                                          
                                                10.
                                             
                                             
                                                formálny postup na monitorovanie plnenia príslušných požiadaviek zo strany organizácie.
                                             
                                          
                              
                                    c)
                                 
                                 
                                    Organizácia zodpovedná za poskytovanie AMS v príručke zdokumentuje všetky kľúčové procesy systému riadenia.
                                 
                              ADR.OR.F.050 Hlásenie porúch systémov používaných na poskytovanie služby riadenia prevádzky na odbavovacej ploche
                        Bez toho, aby bolo dotknuté nariadenie (EÚ) č. 376/2014, organizácia zodpovedná za poskytovanie AMS oznámi príslušnému orgánu štátu, v ktorom sa nachádza letisko, prevádzkovateľovi letiska a organizácii zodpovednej za projektovanie akéhokoľvek vybavenia letiska používaného na poskytovanie služby riadenia prevádzky na odbavovacej ploche každú poruchu, technickú chybu, prekročenie technických obmedzení, udalosť alebo iné neobvyklé okolnosti, ktoré ohrozili alebo mohli ohroziť bezpečnosť a ktoré nemali za následok nehodu ani vážny incident.
                        ADR.OR.F.055. Systém bezpečnostného hlásenia
                        
                                    a)
                                 
                                 
                                    Organizácia zodpovedná za poskytovanie AMS určí a zavedie systém bezpečnostného hlásenia pre svoj personál.
                                 
                              
                                    b)
                                 
                                 
                                    Ako súčasť postupu uvedeného v ustanovení ADR.OR.F.045 písm. b) bode 3 organizácia zodpovedná za poskytovanie AMS zabezpečí, aby:
                                    
                                                1.
                                             
                                             
                                                jej personál používal systém bezpečnostného hlásenia na povinné hlásenie všetkých nehôd, závažných incidentov a udalostí;
                                             
                                          
                                                2.
                                             
                                             
                                                sa systém bezpečnostného hlásenia mohol používať na dobrovoľné hlásenie všetkých chýb, nedostatkov a bezpečnostných hrozieb, ktoré môžu mať vplyv na bezpečnosť.
                                             
                                          
                              
                                    c)
                                 
                                 
                                    Systém bezpečnostného hlásenia chráni totožnosť oznamovateľa, podporuje dobrovoľné hlásenie a poskytuje možnosť anonymného podávania správ.
                                 
                              
                                    d)
                                 
                                 
                                    Organizácia zodpovedná za poskytovanie AMS:
                                    
                                                1.
                                             
                                             
                                                zaznamená všetky podané správy;
                                             
                                          
                                                2.
                                             
                                             
                                                zasiela správy prevádzkovateľovi letiska a v prípade potreby aj poskytovateľovi letových prevádzkových služieb;
                                             
                                          
                                                3.
                                             
                                             
                                                v spolupráci s prevádzkovateľom letiska alebo poskytovateľom letových prevádzkových služieb alebo obomi analyzuje a posudzuje správy s cieľom riešiť bezpečnostné nedostatky a identifikovať trendy;
                                             
                                          
                                                4.
                                             
                                             
                                                sa podľa potreby zúčastňuje na vyšetrovaní správ, ktoré uskutočňuje prevádzkovateľ letiska;
                                             
                                          
                                                5.
                                             
                                             
                                                vyhýba sa prisudzovaniu viny v súlade so zásadami kultúry primeranosti.
                                             
                                          
                              ADR.OR.F.060. Bezpečnostné programy
                        Organizácia zodpovedná za poskytovanie AMS sa zúčastňuje na bezpečnostných programoch, ktoré vypracoval prevádzkovateľ letiska.
                        ADR.OR.F.065. Požiadavky na personál
                        
                                    a)
                                 
                                 
                                    Organizácia zodpovedná za poskytovanie AMS:
                                    
                                                1.
                                             
                                             
                                                vymenuje zodpovedného riadiaceho pracovníka, ktorý má oprávnenie na zaistenie toho, že všetky činnosti je možné financovať a vykonávať v súlade s príslušnými požiadavkami. Zodpovedný riadiaci pracovník je zodpovedný za vytvorenie a udržiavanie efektívneho systému riadenia;
                                             
                                          
                                                2.
                                             
                                             
                                                vymenuje osobu zodpovednú za riadenie prevádzkových služieb súvisiacich s riadením prevádzky na odbavovacej ploche a dohľad nad nimi;
                                             
                                          
                                                3.
                                             
                                             
                                                vymenuje osobu zodpovednú za vytvorenie, údržbu a každodenné riadenie systému manažmentu bezpečnosti. Táto osoba koná nezávisle od ostatných riadiacich pracovníkov v rámci organizácie, má priamy prístup k riadiacemu pracovníkovi zodpovednému za bezpečnostné záležitosti a podlieha zodpovednému riadiacemu pracovníkovi;
                                             
                                          
                                                4.
                                             
                                             
                                                má dostatočný a kvalifikovaný personál na plnenie plánovaných úloh a činností, ktoré je potrebné vykonávať v súlade s príslušnými požiadavkami;
                                             
                                          
                                                5.
                                             
                                             
                                                pridelí na vykonávanie vymedzených úloh a povinností dostatočný počet zamestnancov vykonávajúcich dohľad nad personálom, pričom zohľadní štruktúru organizácie a počet zamestnancov;
                                             
                                          
                                                6.
                                             
                                             
                                                zabezpečí, aby personál podieľajúci sa na poskytovaní služby riadenia prevádzky na odbavovacej ploche absolvoval primeraný výcvik v súlade s výcvikovým programom.
                                             
                                          
                              
                                    b)
                                 
                                 
                                    V prípade, že prevádzkovateľ letiska alebo poskytovateľ letových prevádzkových služieb poskytujú čiastočne alebo výlučne služby riadenia prevádzky na odbavovacej ploche, zabezpečia, aby požiadavky uvedené v písmene a) boli zahrnuté do ich stanoveného rozdelenia zodpovednosti v rámci ich systémov riadenia.
                                 
                              ADR.OR.F.075. Užívanie alkoholu, psychoaktívnych látok a liekov
                        Organizácia zodpovedná za poskytovanie AMS vykonáva postupy stanovené prevádzkovateľom letiska v súlade s ustanovením ADR.OR.C.045, pokiaľ ide o spotrebu alkoholu, psychoaktívnych látok a liekov zo strany jej personálu, ktorý sa podieľa na poskytovaní služby riadenia prevádzky na odbavovacej ploche.
                        ADR.OR.F.080 Vedenie záznamov
                        
                                    a)
                                 
                                 
                                    Organizácia zodpovedná za poskytovanie AMS zavedie primeraný systém vedenia záznamov, ktorý zahŕňa všetky jej činnosti vykonávané v súlade s nariadením (EÚ) 2018/1139 a delegovanými a vykonávacími aktmi prijatými na jeho základe.
                                 
                              
                                    b)
                                 
                                 
                                    Formát záznamov sa presne stanoví v príručke pre systém riadenia.
                                 
                              
                                    c)
                                 
                                 
                                    Záznamy sa uchovávajú spôsobom, ktorým sa zabezpečí ich ochrana pred poškodením, pozmenením a krádežou.
                                 
                              
                                    d)
                                 
                                 
                                    Záznamy sa uchovávajú minimálne 5 rokov s výnimkou:
                                    
                                                1.
                                             
                                             
                                                aktuálneho vyhlásenia, ktoré sa uchováva počas celého obdobia platnosti vyhlásenia;
                                             
                                          
                                                2.
                                             
                                             
                                                písomných dohôd s inými organizáciami, ktoré sa uchovávajú, kým neskončí ich platnosť;
                                             
                                          
                                                3.
                                             
                                             
                                                správ o vyhodnotení bezpečnosti, ktoré sa uchovávajú počas celej životnosti systému, postupu alebo činnosti;
                                             
                                          
                                                4.
                                             
                                             
                                                záznamov o výcviku a kvalifikácii personálu, ako aj o preskúšaniach ich odbornej spôsobilosti, ktoré sa uchovávajú najmenej štyri roky po ukončení ich zamestnaneckého vzťahu alebo dovtedy, kým nevykoná v oblasti ich zamestnaneckého vzťahu audit príslušný orgán;
                                             
                                          
                              
                                    e)
                                 
                                 
                                    Organizácia zodpovedná za poskytovanie AMS zriadi a spravuje register nebezpečenstiev.
                                 
                              ADR.OR.F.085 Formálna dohoda medzi organizáciou zodpovednou za poskytovanie AMS a prevádzkovateľom letiska
                        
                                    a)
                                 
                                 
                                    Organizácia zodpovedná za poskytovanie AMS uzavrie formálnu dohodu s prevádzkovateľom letiska, na ktorom má v úmysle poskytovať službu riadenia prevádzky na odbavovacej ploche.
                                 
                              
                                    b)
                                 
                                 
                                    Dohoda sa uzavrie pred začatím poskytovania služby.
                                 
                              
                                    c)
                                 
                                 
                                    Vo formálnej dohode sa uvádza (uvádzajú) prinajmenšom:
                                    
                                                1.
                                             
                                             
                                                trvanie dohody;
                                             
                                          
                                                2.
                                             
                                             
                                                vymedzenie oblasti, v ktorej sa bude poskytovať služba riadenia prevádzky na odbavovacej ploche;
                                             
                                          
                                                3.
                                             
                                             
                                                zoznam služieb, ktoré bude poskytovať organizácia zodpovedná za poskytovanie AMS;
                                             
                                          
                                                4.
                                             
                                             
                                                spôsoby výmeny prevádzkových informácií medzi prevádzkovateľom letiska a organizáciou zodpovednou za poskytovanie AMS.
                                             
                                          
                              ADR.OR.F.090 Formálna dohoda medzi organizáciou zodpovednou za poskytovanie AMS a prevádzkovateľom letových prevádzkových služieb
                        
                                    a)
                                 
                                 
                                    Organizácia zodpovedná za poskytovanie AMS uzavrie formálnu dohodu s prevádzkovateľom letových prevádzkových služieb na letisku, na ktorom má v úmysle poskytovať službu riadenia prevádzky na odbavovacej ploche.
                                 
                              
                                    b)
                                 
                                 
                                    Dohoda sa uzavrie pred začatím poskytovania služby.
                                 
                              
                                    c)
                                 
                                 
                                    Vo formálnej dohode sa uvádza (uvádzajú) prinajmenšom:
                                    
                                                1.
                                             
                                             
                                                trvanie dohody;
                                             
                                          
                                                2.
                                             
                                             
                                                rozsah služieb, ktoré sa majú poskytovať, vrátane koordinácie povolení na štart, rolovania a zatláčania lietadiel;
                                             
                                          
                                                3.
                                             
                                             
                                                body odovzdania medzi poskytovateľom služieb riadenia prevádzky na odbavovacej ploche a poskytovateľom letových prevádzkových služieb;
                                             
                                          
                                                4.
                                             
                                             
                                                spôsoby výmeny prevádzkových informácií medzi prevádzkovateľom letových prevádzkových služieb a organizáciou zodpovednou za poskytovanie AMS;
                                             
                                          
                                                5.
                                             
                                             
                                                koordináciu povolení na štart, rolovania a zatláčania lietadiel;
                                             
                                          
                              ADR.OR.F.095 Príručke pre systém riadenia
                        
                                    a)
                                 
                                 
                                    Organizácia zodpovedná za poskytovanie AMS:
                                    
                                                1.
                                             
                                             
                                                vypracuje a spravuje príručku pre systém riadenia;
                                             
                                          
                                                2.
                                             
                                             
                                                zabezpečuje, aby mali jej zamestnanci ľahký prístup k príručke a aby boli informovaní o akýchkoľvek zmenách;
                                             
                                          
                                                3.
                                             
                                             
                                                po konzultácii a v koordinácii s prevádzkovateľom letiska poskytne príslušnému orgánu plánované zmeny a revízie príručky pred dátumom nadobudnutia platnosti;
                                             
                                          
                                                4.
                                             
                                             
                                                reviduje obsah príručky, zabezpečuje, aby bola aktuálna, a v prípade potreby ju zmení;
                                             
                                          
                                                5.
                                             
                                             
                                                zapracúva do príručky všetky zmeny a revízie, ktoré vyžaduje príslušný orgán;
                                             
                                          
                                                6.
                                             
                                             
                                                oboznamuje iné dotknuté organizácie so zmenami, ktoré sa týkajú ich povinností;
                                             
                                          
                                                7.
                                             
                                             
                                                zabezpečuje, aby sa všetky informácie pochádzajúce z iných schválených dokumentov a všetky zmeny týchto informácií riadne premietli do príručky;
                                             
                                          
                                                8.
                                             
                                             
                                                zabezpečuje, aby bola príručka napísaná v jazyku, ktorý je prijateľný pre príslušný orgán;
                                             
                                          
                                                9.
                                             
                                             
                                                zabezpečuje, aby si všetci zamestnanci mohli prečítať tie časti príručky a iné podklady týkajúce sa ich povinností a zodpovednosti v jazyku, ktorému rozumejú;
                                             
                                          
                                                10.
                                             
                                             
                                                zabezpečuje, aby bola príručka podpísaná zodpovedným riadiacim pracovníkom organizácie;
                                             
                                          
                                                11.
                                             
                                             
                                                zabezpečuje, aby mala príručka tlačenú alebo elektronickú podobu a dala sa ľahko revidovať;
                                             
                                          
                                                12.
                                             
                                             
                                                zabezpečuje, aby mala príručka systém riadenia sledovania verzií, ktorý sa používa a ktorý je uvedený v príručke;
                                             
                                          
                                                13.
                                             
                                             
                                                zabezpečuje, aby sa príručka riadila zásadami ľudského faktora a bola zostavená takým spôsobom, ktorý zjednoduší jej prípravu, používanie a revíziu;
                                             
                                          
                                                14.
                                             
                                             
                                                na letisku, na ktorom poskytuje služby, uchováva aspoň jeden úplný a aktuálny exemplár príručky, ktorú sprístupní príslušnému orgánu na účely kontroly.
                                             
                                          
                              
                                    b)
                                 
                                 
                                    Štruktúra obsahu príručky zodpovedá tejto štruktúre:
                                    
                                                1.
                                             
                                             
                                                všeobecná časť;
                                             
                                          
                                                2.
                                             
                                             
                                                požiadavky na systém riadenia a kvalifikáciu organizácie.
                                             
                                          
                              
                                    c)
                                 
                                 
                                    V prípade, že prevádzkovateľ letiska alebo poskytovateľ letových prevádzkových služieb poskytujú čiastočne alebo výlučne službu riadenia prevádzky na odbavovacej ploche, zabezpečia, aby relevantné požiadavky uvedené v písmene b) boli zahrnuté do letiskovej príručky alebo prevádzkovej príručky letových prevádzkových služieb.
                                 
                              ADR.OR.F.100 Požiadavky na dokumentáciu
                        Organizácia zodpovedná za poskytovanie AMS:
                        
                                    a)
                                 
                                 
                                    sprístupní časti letiskovej príručky súvisiace s poskytovaním služby riadenia prevádzky na odbavovacej ploche svojmu prevádzkovému personálu;
                                 
                              
                                    b)
                                 
                                 
                                    sprístupní všetky ostatné dokumenty požadované príslušným orgánom a súvisiace zmeny;
                                 
                              
                                    c)
                                 
                                 
                                    bezodkladne rozširuje prevádzkové pokyny a iné informácie.“
                                 
                              
                  
               (*1)  Nariadenie Európskeho parlamentu a Rady (EÚ) č. 996/2010 z 20. októbra 2010 o vyšetrovaní a prevencii nehôd a incidentov v civilnom letectve a o zrušení smernice 94/56/ES (Ú. v. EÚ L 295, 12.11.2010, s. 35).““
         
      
      
         
            PRÍLOHA III
            V prílohe IV k nariadeniu (EÚ) č. 139/2014 sa dopĺňa táto podčasť D:
            „PODČASŤ D – PREVÁDZKA RIADENIA NA ODBAVOVACEJ PLOCHE
            ADR.OPS.D.001 Činnosti súvisiace s riadením bezpečnosti na odbavovacej ploche
            
                        a)
                     
                     
                        Prevádzkovateľ letiska zabezpečí vypracovanie a zavedenie prostriedkov a postupov na odbavovacej ploche s cieľom:
                        
                                    1.
                                 
                                 
                                    regulovať pohyb, aby sa predchádzalo zrážkam medzi lietadlami a medzi lietadlami a prekážkami;
                                 
                              
                                    2.
                                 
                                 
                                    regulovať vjazd lietadiel na odbavovaciu plochu a koordinovať výjazd lietadiel z odbavovacej plochy s letiskovou riadiacou vežou;
                                 
                              
                                    3.
                                 
                                 
                                    zaistiť bezpečný a rýchly pohyb vozidiel
                                 
                              
                                    4.
                                 
                                 
                                    a primerane regulovať tieto činnosti:
                                    
                                                i)
                                             
                                             
                                                pridelenie stojiska lietadla;
                                             
                                          
                                                ii)
                                             
                                             
                                                poskytovanie služieb navádzania;
                                             
                                          
                                                iii)
                                             
                                             
                                                postup pre parkovanie lietadla a odchod zo stojiska;
                                             
                                          
                                                iv)
                                             
                                             
                                                dopĺňanie paliva lietadla;
                                             
                                          
                                                v)
                                             
                                             
                                                ochrana proti vzdušným prúdom z prúdových motorov a skúšky motorov;
                                             
                                          
                                                vi)
                                             
                                             
                                                povolenia na štart a pokyny na rolovanie.
                                             
                                          
                              
                  
                        b)
                     
                     
                        Prevádzkovateľ letiska môže na účely vykonávania písmena a) preniesť zodpovednosť na iné organizácie. Ak prevádzkovateľ letiska túto zodpovednosť prenesie, uvedie tento prenos v letiskovej príručke.
                     
                  ADR.OPS.D.005 Hranice odbavovacej plochy
            
                        a)
                     
                     
                        Prevádzkovateľ letiska v spolupráci s poskytovateľom letových prevádzkových služieb vymedzí hranice odbavovacej plochy a oznámi ich poskytovateľovi leteckých informačných služieb na účely uverejnenia v leteckej informačnej príručke (AIP).
                     
                  
                        b)
                     
                     
                        Pri vymedzovaní hraníc odbavovacej plochy sa zohľadnia aspoň tieto aspekty:
                        
                                    1.
                                 
                                 
                                    usporiadanie letiska;
                                 
                              
                                    2.
                                 
                                 
                                    konfigurácia vzletovej a pristávacej dráhy a rolovacej dráhy a metóda prevádzky;
                                 
                              
                                    3.
                                 
                                 
                                    hustota premávky;
                                 
                              
                                    4.
                                 
                                 
                                    poveternostné podmienky;
                                 
                              
                                    5.
                                 
                                 
                                    prevádzkové postupy.
                                 
                              
                  ADR.OPS.D.010 Koordinácia vjazdu lietadiel na odbavovaciu plochu/ich výjazdu z odbavovacej plochy
            
                        a)
                     
                     
                        Prevádzkovateľ letiska zabezpečí, aby bol vjazd lietadla na odbavovaciu plochu a výjazd z nej koordinovaný s poskytovateľom letových prevádzkových služieb, ak pohyb lietadla po odbavovacej ploche nie je riadený poskytovateľom letových prevádzkových služieb. Koordinácia zahŕňa:
                        
                                    1.
                                 
                                 
                                    určené body odovzdania medzi službou riadenia prevádzky na odbavovacej ploche a letovou prevádzkovou službou pre prilietajúce a odlietajúce lietadlá;
                                 
                              
                                    2.
                                 
                                 
                                    určené zariadenia na spojenie lietadlo-zem, ktoré sa majú používať na odbavovacej ploche;
                                 
                              
                                    3.
                                 
                                 
                                    čakacie zóny pre prilietajúce lietadlá, keď stojiská lietadiel nie sú k dispozícii.
                                 
                              
                  
                        b)
                     
                     
                        Prevádzkovateľ letiska oznámi poskytovateľom leteckých informačných služieb na účely uverejnenia v leteckej informačnej príručke (AIP):
                        
                                    1.
                                 
                                 
                                    určené body odovzdania uvedené v písmene a) bode 1;
                                 
                              
                                    2.
                                 
                                 
                                    určené zariadenia na spojenie lietadlo-zem uvedené v písmene a) bode 2.
                                 
                              
                  ADR.OPS.D.015 Riadenie pohybu lietadiel po odbavovacej ploche
            Prevádzkovateľ letiska zabezpečí, aby:
            
                        a)
                     
                     
                        lietadlám boli poskytnuté pokyny, ktorou trasou sa majú pohybovať po odbavovacej ploche;
                     
                  
                        b)
                     
                     
                        boli zaistené primerané vizuálne pomôcky, aby bola letová posádka schopná identifikovať pridelené trasy;
                     
                  
                        c)
                     
                     
                        bola plánovaná trasa bez prekážok, ktoré by mohli spôsobiť kolíziu s pohybujúcimi sa lietadlami.
                     
                  ADR.OPS. D.025 Pridelenie stojiska lietadla
            
                        a)
                     
                     
                        Prevádzkovateľ letiska stanoví a zabezpečí vykonávanie postupov, aby bolo pridelené stojisko lietadla:
                        
                                    1.
                                 
                                 
                                    vhodné pre typ lietadla, ktoré ho má použiť;
                                 
                              
                                    2.
                                 
                                 
                                    oznámené organizácii zodpovednej za poskytovanie AMS, ak je stanovená, alebo príslušnému poskytovateľovi letových prevádzkových služieb;
                                 
                              
                                    3.
                                 
                                 
                                    oznámené osobám zodpovedným za manévrovanie s lietadlom.
                                 
                              
                  
                        b)
                     
                     
                        Prevádzkovateľ letiska zabezpečí, aby sa pri prideľovaní lietadiel na stojiská lietadiel zohľadňovali aspoň tieto parametre:
                        
                                    1.
                                 
                                 
                                    charakteristiky lietadla;
                                 
                              
                                    2.
                                 
                                 
                                    parkovacie pomôcky;
                                 
                              
                                    3.
                                 
                                 
                                    zariadenia obsluhujúce stojisko lietadla;
                                 
                              
                                    4.
                                 
                                 
                                    blízkosť infraštruktúry;
                                 
                              
                                    5.
                                 
                                 
                                    ostatné zaparkované lietadlá na vedľajších stojiskách lietadiel;
                                 
                              
                                    6.
                                 
                                 
                                    prvky závislé od stojiska lietadla;
                                 
                              
                  ADR.OPS.D.030 Navádzanie lietadiel
            Prevádzkovateľ letiska zabezpečí, aby sa na navádzanie lietadiel používali navádzacie signály v súlade s dodatkom 1 k prílohe k vykonávaciemu nariadeniu Komisie (EÚ) č. 923/2012 (*1).
            ADR.OPS.D.035 Parkovanie lietadiel
            Prevádzkovateľ letiska stanoví a zabezpečí vykonávanie postupov, aby:
            
                        a)
                     
                     
                        sa monitorovala plocha určená na parkovanie lietadla na odbavovacej ploche s cieľom zabezpečiť, aby sa počas parkovacieho manévru dodržiavali bezpečnostné vzdialenosti;
                     
                  
                        b)
                     
                     
                        boli vydávané pokyny na bezpečné zaparkovanie lietadiel;
                     
                  
                        c)
                     
                     
                        riadne fungovali automatizované systémy navádzania na parkovanie, pokiaľ sú nainštalované;
                     
                  
                        d)
                     
                     
                        osoby zodpovedné za rolovanie lietadiel boli varované, že majú zastaviť lietadlo, akonáhle nebudú dodržané bezpečnostné vzdialenosti;
                     
                  
                        e)
                     
                     
                        osobám iným ako tým, od ktorých sa vyžaduje, aby pomáhali pri parkovaní lietadiel, bolo zakázané priblížiť sa k lietadlu, keď sú zapnuté protizrážkové svetlá a bežia motory;
                     
                  
                        f)
                     
                     
                        stojisko lietadla je zbavené úlomkov cudzích predmetov (Foreign Object Debris – FOD), ktoré môžu mať vplyv na bezpečnosť.
                     
                  ADR.OPS.D.040 Odjazd lietadla zo stojiska
            Prevádzkovateľ letiska stanoví a zabezpečí vykonávanie postupov, aby zaistil, že počas odjazdu lietadla zo stojiska lietadla:
            
                        a)
                     
                     
                        zariadenia pozemnej obsluhy, okrem nákladných vozidiel na zatláčanie lietadiel, ak sú nevyhnutné pre pohyb lietadiel, a vozidlá boli odstránené zo stojiska lietadla alebo boli zaparkované na určených plochách;
                     
                  
                        b)
                     
                     
                        nástupné mostíky pre cestujúcich, pokiaľ je nimi stojisko lietadla vybavené, boli zasunuté;
                     
                  
                        c)
                     
                     
                        stanovená úniková cesta zo stojiska lietadla bola zbavená úlomkov cudzích predmetov (FOD);
                     
                  
                        d)
                     
                     
                        boli zastavené pohyby vozidiel na stojisku a premávka na priľahlých cestách, okrem nákladných vozidiel na zatláčanie lietadiel, ak sú nevyhnutné pre pohyb lietadiel;
                     
                  
                        e)
                     
                     
                        osobám iným ako tým, od ktorých sa vyžaduje, aby pomáhali pri odjazde lietadla zo stojiska lietadla, bolo zakázané priblížiť sa k lietadlu, keď sú zapnuté protizrážkové svetlá a bežia motory.
                     
                  ADR.OPS.D.045 Oznamovanie informácií organizáciám pôsobiacim na odbavovacej ploche
            
                        a)
                     
                     
                        Prevádzkovateľ letiska včas oznamuje informácie o obmedzeniach prevádzky na odbavovacej ploche príslušným organizáciám pôsobiacim na odbavovacej ploche.
                     
                  
                        b)
                     
                     
                        Informácie, ktoré sa majú poskytovať, zahŕňajú podľa potreby:
                        
                                    1.
                                 
                                 
                                    druh obmedzenia;
                                 
                              
                                    2.
                                 
                                 
                                    trvanie obmedzenia, ak je známe;
                                 
                              
                                    3.
                                 
                                 
                                    zmierňujúce opatrenia, ktoré sa majú uplatňovať;
                                 
                              
                                    4.
                                 
                                 
                                    vplyv obmedzenia na prevádzku;
                                 
                              
                                    5.
                                 
                                 
                                    dostupnosť stojísk lietadiel;
                                 
                              
                                    6.
                                 
                                 
                                    obmedzenia na stojiskách lietadiel;
                                 
                              
                                    7.
                                 
                                 
                                    dostupnosť pevných zariadení na stojiskách lietadiel;
                                 
                              
                                    8.
                                 
                                 
                                    osobitné parkovacie postupy;
                                 
                              
                                    9.
                                 
                                 
                                    dočasné zmeny jazdných trás;
                                 
                              
                                    10.
                                 
                                 
                                    prebiehajúce práce;
                                 
                              
                                    11.
                                 
                                 
                                    akékoľvek ďalšie informácie, ktoré majú prevádzkový význam pre používateľov odbavovacej plochy.
                                 
                              
                  ADR.OPS.D.050 Varovanie pohotovostných služieb
            
                        a)
                     
                     
                        Prevádzkovateľ letiska:
                        
                                    1.
                                 
                                 
                                    stanoví a zavedie v núdzovom pláne letiska postup varovania pohotovostných služieb v prípade nehôd a incidentov na odbavovacej ploche;
                                 
                              
                                    2.
                                 
                                 
                                    poskytuje vhodné prostriedky a zariadenia na varovanie príslušných pohotovostných služieb.
                                 
                              
                  
                        b)
                     
                     
                        Postup stanovený prevádzkovateľom letiska zahŕňa aspoň:
                        
                                    1.
                                 
                                 
                                    kontaktné údaje a prostriedky, ktoré sa použijú na varovanie pohotovostných služieb;
                                 
                              
                                    2.
                                 
                                 
                                    informácie, ktoré musia byť poskytnuté pohotovostným službám s cieľom efektívne riešiť incident, ako napríklad:
                                    
                                                i)
                                             
                                             
                                                miesto nehody alebo incidentu;
                                             
                                          
                                                ii)
                                             
                                             
                                                povaha nehody alebo incidentu;
                                             
                                          
                                                iii)
                                             
                                             
                                                škody;
                                             
                                          
                                                iv)
                                             
                                             
                                                zranenia osôb;
                                             
                                          
                                                v)
                                             
                                             
                                                nebezpečný tovar.
                                             
                                          
                              
                  ADR.OPS.D.055 Ochrana proti vzdušným prúdom z prúdových motorov
            
                        a)
                     
                     
                        Prevádzkovateľ letiska informuje používateľov odbavovacej plochy o nebezpečenstve vyplývajúcom zo vzdušných prúdov z prúdových motorov a vzdušných vírov z vrtúľ.
                     
                  
                        b)
                     
                     
                        Prevádzkovateľ letiska vyžaduje od používateľov odbavovacej plochy, aby riadne zabezpečili vozidlá a vybavenie a určili parkovacie plochy, kde je účinok vzdušných prúdov z prúdových motorov alebo vzdušných vírov z vrtúľ minimalizovaný.
                     
                  
                        c)
                     
                     
                        Pri navrhovaní alebo uskutočňovaní zmien usporiadania odbavovacej plochy prevádzkovateľ letiska zohľadňuje účinok vzdušných prúdov z prúdových motorov alebo vzdušných vírov z vrtúľ.
                     
                  
                        d)
                     
                     
                        Prevádzkovateľ letiska identifikuje miesta citlivé na vzdušné prúdy z prúdových motorov a buď vydá pre pilotov požiadavku na minimálny ťah motora, alebo prijme vhodné zmierňujúce opatrenia na minimalizáciu účinku vzdušných prúdov z prúdových motorov.
                     
                  ADR.OPS.D.060 Dopĺňanie paliva lietadiel
            
                        a)
                     
                     
                        Prevádzkovateľ letiska stanoví postup pre dopĺňanie paliva lietadiel.
                     
                  
                        b)
                     
                     
                        Postup zahŕňa:
                        
                                    1.
                                 
                                 
                                    zákaz otvoreného ohňa a používania elektrických alebo podobných nástrojov, ktoré môžu vytvárať iskry alebo oblúky v rámci zóny na dopĺňanie paliva;
                                 
                              
                                    2.
                                 
                                 
                                    zákaz štartovania pozemných energetických jednotiek počas dopĺňania paliva;
                                 
                              
                                    3.
                                 
                                 
                                    existencia bezprekážkovej únikovej cesty od lietadla, aby v prípade núdze mohli tankovacie cisterny a osoby rýchlo opustiť priestor;
                                 
                              
                                    4.
                                 
                                 
                                    správne prepojenie lietadiel k zdrojom dodávok paliva a správne uplatňovanie uzemňovacích postupov;
                                 
                              
                                    5.
                                 
                                 
                                    okamžité hlásenie osobe dohliadajúcej na dopĺňanie paliva v prípade úniku paliva a podrobné pokyny na manipuláciu s uniknutým palivom;
                                 
                              
                                    6.
                                 
                                 
                                    umiestnenie zariadenia pozemnej podpory tak, aby núdzové východy neboli zatarasené žiadnymi prekážkami, s cieľom umožniť rýchlu evakuáciu cestujúcich, ak počas dopĺňania paliva nastupujú na palubu lietadla, vystupujú z neho alebo sa nachádzajú v lietadle;
                                 
                              
                                    7.
                                 
                                 
                                    okamžitá dostupnosť hasiacich prístrojov vhodného typu pre aspoň počiatočný zásah v prípade požiaru paliva;
                                 
                              
                                    8.
                                 
                                 
                                    ukončenie dopĺňania paliva, ak sú na letisku alebo v jeho blízkosti búrky.
                                 
                              
                  ADR.OPS.D.065 Skúška motorov
            
                        a)
                     
                     
                        Prevádzkovateľ letiska stanoví a zavedie postup skúšky motorov.
                     
                  
                        b)
                     
                     
                        Postup zahŕňa:
                        
                                    1.
                                 
                                 
                                    osobu, ktorá má právomoc schvaľovať skúšky motorov;
                                 
                              
                                    2.
                                 
                                 
                                    plochy, na ktorých sa skúšky motorov vykonávajú;
                                 
                              
                                    3.
                                 
                                 
                                    bezpečnostné opatrenia, ktoré treba prijať.
                                 
                              
                  ADR.OPS.D.070 Dobre viditeľný odev
            Prevádzkovateľ letiska vyžaduje, aby všetci zamestnanci pracujúci vonku, mimo vozidiel a na pohybovej ploche nosili dobre viditeľný odev.
            ADR.OPS.D.075 Povolenia na štart a pokyny na rolovanie
            
                        a)
                     
                     
                        Prevádzkovateľ letiska zabezpečí, aby boli povolenia na štart, povolenia na zatláčanie lietadiel, ak sú potrebné, a pokyny na rolovanie koordinované s poskytovateľom letových prevádzkových služieb, ak pohyb lietadla po odbavovacej ploche nie je riadený poskytovateľom letových prevádzkových služieb.
                     
                  
                        b)
                     
                     
                        V tomto prípade prevádzkovateľ letiska v spolupráci s poskytovateľom letových prevádzkových služieb stanoví a zavedie postup, ktorý zahŕňa:
                        
                                    1.
                                 
                                 
                                    určenie orgánu povereného vydávaním povolení na štart;
                                 
                              
                                    2.
                                 
                                 
                                    spôsoby vzájomného informovania o vydaných povoleniach na štart;
                                 
                              
                                    3.
                                 
                                 
                                    spôsoby vzájomného informovania o udelených povoleniach na zatláčanie lietadiel a pokynoch na rolovanie.
                                 
                              
                  ADR.OPS.D.080 Výcvikový program a program preskúšania odbornej spôsobilosti navádzačov a vodičov navádzacích vozidiel ‚FOLLOW-ME‘
            
                        a)
                     
                     
                        Prevádzkovateľ letiska stanoví a zabezpečí vykonávanie výcvikového programu pre osoby poskytujúce:
                        
                                    1.
                                 
                                 
                                    navádzacie služby;
                                 
                              
                                    2.
                                 
                                 
                                    pokyny ‚FOLLOW-ME‘.
                                 
                              
                  
                        b)
                     
                     
                        Výcvikový program sa vykonáva v súlade s ustanovením ADR.OR.D.017 prílohy III.
                     
                  
                        c)
                     
                     
                        Výcvik musí byť navrhnutý tak, aby poskytoval základné vedomosti a praktické zručnosti súvisiace s plnením ich povinností.
                     
                  
                        d)
                     
                     
                        Prevádzkovateľ letiska zabezpečí vykonávanie programu preskúšania odbornej spôsobilosti pre personál uvedený v písmene a) s cieľom zaistiť:
                        
                                    1.
                                 
                                 
                                    zachovanie ich spôsobilosti;
                                 
                              
                                    2.
                                 
                                 
                                    aby boli oboznámení s pravidlami a postupmi súvisiacimi s ich funkciami a úlohami. Prevádzkovateľ letiska zabezpečí, aby osoby uvedené v písmene a) absolvovali preskúšanie odbornej spôsobilosti v intervaloch nepresahujúcich 12 mesiacov od absolvovania úvodného výcviku.
                                 
                              
                  ADR.OPS.D.085 Výcvikový program a program preskúšania odbornej spôsobilosti personálu vydávajúceho lietadlám pokyny na rolovanie prostredníctvom rádiotelefónie
            
                        a)
                     
                     
                        Prevádzkovateľ letiska zabezpečí, aby:
                        
                                    1.
                                 
                                 
                                    osoby, ktoré vydávajú lietadlám pokyny na rolovanie po odbavovacej ploche prostredníctvom rádiotelefónie použitím pridelených leteckých rádiových frekvencií, boli náležite vyškolené a kvalifikované;
                                 
                              
                                    2.
                                 
                                 
                                    výcvikový program sa vykonáva v súlade s ustanovením ADR.OR.D.017 prílohy III s týmito výnimkami:
                                    
                                                i)
                                             
                                             
                                                po počiatočnom výcviku nasleduje výcvik na stanovišti, ktorý zahŕňa tieto fázy:
                                                
                                                            A)
                                                         
                                                         
                                                            fázu prechodového výcviku určeného predovšetkým na rozšírenie poznatkov a pochopenia prevádzkových postupov týkajúcich sa danej lokality a aspektov konkrétnych úloh;
                                                         
                                                      
                                                            B)
                                                         
                                                         
                                                            fázu výcviku na pracovisku, čo je záverečná fáza výcviku na stanovišti, počas ktorého sa získané pracovné postupy a zručnosti integrujú v praxi pod dohľadom kvalifikovaného inštruktora v reálnej premávke;
                                                         
                                                      
                                          
                                                ii)
                                             
                                             
                                                udržiavací výcvik sa vykonáva v intervaloch nepresahujúcich 12 kalendárnych mesiacov a zahŕňa opakovanie obsahu počiatočného výcviku;
                                             
                                          
                                                iii)
                                             
                                             
                                                opakovací výcvik sa vykonáva, pokiaľ osoba nebola v službe počas obdobia dlhšieho ako 12 mesiacov, a zahŕňa obsah celého počiatočného výcviku.
                                             
                                          
                              
                  
                        b)
                     
                     
                        Osoby uvedené v písmene a) bode 1 preukážu jazykovú spôsobilosť aspoň na prevádzkovej úrovni v používaní frazeológie, ako aj jednoduchého jazyka v súlade s písmenom c), v jazykoch používaných na letisku na spojenie lietadlo-zem.
                     
                  
                        c)
                     
                     
                        Žiadateľ preukáže svoju schopnosť:
                        
                                    1.
                                 
                                 
                                    efektívne komunikovať len prostredníctvom hlasu a v situáciách s priamym osobným kontaktom;
                                 
                              
                                    2.
                                 
                                 
                                    presne a jasne komunikovať o všeobecných a pracovne zameraných témach;
                                 
                              
                                    3.
                                 
                                 
                                    používať primerané komunikačné stratégie na výmenu správ a na zistenie a vyriešenie nedorozumení vo všeobecnom alebo pracovne zameranom kontexte;
                                 
                              
                                    4.
                                 
                                 
                                    úspešne zvládnuť náročné jazykové výzvy pri komplikáciách alebo neočakávanom zvrate udalostí, ktorý nastane pri bežných pracovných situáciách alebo komunikačných úlohách, s ktorými je inak oboznámený;
                                 
                              
                                    5.
                                 
                                 
                                    používať dialekt alebo prízvuk, ktorý je pre leteckú komunitu zrozumiteľný.
                                 
                              
                  
                        d)
                     
                     
                        Jazyková spôsobilosť sa preukazuje osvedčením, ktoré vydáva organizácia vykonávajúca hodnotenie, v ktorom sa uvádza jazyk alebo jazyky, úroveň alebo úrovne spôsobilosti a dátum hodnotenia.
                     
                  
                        e)
                     
                     
                        S výnimkou osôb, ktoré preukázali jazykovú spôsobilosť na odbornej úrovni, sa jazyková spôsobilosť opätovne hodnotí:
                        
                                    1.
                                 
                                 
                                    každé štyri roky odo dňa hodnotenia, ak je preukázaná prevádzková úroveň;
                                 
                              
                                    2.
                                 
                                 
                                    každých šesť rokov odo dňa hodnotenia, ak je preukázaná vyššia úroveň.
                                 
                              
                  
                        f)
                     
                     
                        Preukazovanie jazykovej spôsobilosti sa vykonáva hodnotiacou metódou, ktorej súčasťou sú:
                        
                                    1.
                                 
                                 
                                    postup vykonania hodnotenia;
                                 
                              
                                    2.
                                 
                                 
                                    kvalifikácie hodnotiteľov, ktorí vykonávajú hodnotenia jazykovej spôsobilosti;
                                 
                              
                                    3.
                                 
                                 
                                    odvolacie konanie.
                                 
                              
                  
                        g)
                     
                     
                        Prevádzkovateľ letiska umožní svojim zamestnancom jazykové školenie na udržanie požadovanej úrovne jazykovej spôsobilosti.
                     
                  
                        h)
                     
                     
                        Prevádzkovateľ letiska zabezpečí vykonávanie programu preskúšania odbornej spôsobilosti pre personál uvedený v písmene a) bode 1 s cieľom zaistiť:
                        
                                    1.
                                 
                                 
                                    zachovanie ich spôsobilosti;
                                 
                              
                                    2.
                                 
                                 
                                    aby boli oboznámení s pravidlami a postupmi súvisiacimi s ich funkciami a úlohami. Prevádzkovateľ letiska zabezpečí, aby osoby uvedené v písmene a) absolvovali preskúšanie odbornej spôsobilosti v intervaloch nepresahujúcich 12 mesiacov od absolvovania úvodného výcviku.
                                 
                              
                  
               (*1)  Vykonávacie nariadenie Komisie (EÚ) č. 923/2012 | z 26. septembra 2012, ktorým sa stanovujú spoločné pravidlá lietania a prevádzkové ustanovenia týkajúce sa služieb a postupov v letovej prevádzke a ktorým sa mení a dopĺňa vykonávacie nariadenie (EÚ) č. 1035/2011 a nariadenia (ES) č. 1265/2007, (ES) č. 1794/2006, (ES) č. 730/2006, (ES) č. 1033/2006 a (EÚ) č. 255/2010 (Ú. v. EÚ L 281, 13.10.2012, s. 1).““